ගෙම්බන් තම වර්ගයා බිහිකරන්නේ බිත්තර දැමීමෙන් යැයි සිතා සිටිය ද ඉස්ගෙඩියන් බිහිකිරීමෙන් වර්ගයා බෝකරන අපූරු ජීවන රටාවක් සහිත ගෙම්බකු ඉන්දුනීසියාවෙන් සොයාගැනීමට හැකි වූ බව විද්‍යාඥයෝ පිරිසක් කියති.මෙම ගෙම්බන් විෂ සහිත විශේෂයකි. ඉන්දුනීසියාවේ සුලවෙසි දූපතේ සිටින මේ සත්ත්ව විශේෂයේ අමුතු හැසිරීම ගැන පර්යේෂණ කළ කැලිෆෝර්නියා විශ්වවිද්‍යාලයේ ආචාර්ය ජිම් මැක්ගයිරි පවසන්නේ තමන් අතින් අල්ලාගෙන සිටි ගැබ්බර ගැහැනු සතකු එක්වරම ඉස්ගෙඩියන් බිහිකරන බව දැකීමෙන් පුදුමයට පත්වූ බවයි. ලොව දැනට සොයාගෙන ඇති ගෙම්බන් විශේෂ සංඛ්‍යාව 6000ක් පමණ වේ. ඔවුන් තම වර්ගයා බෝකිරීමට බාහිර සංසේචනය සිදුකරයි. එය සිදුවන්නේ සංසර්ගය අතරතුර ගැහැනු සතුන් බිත්තර දැමීමත් පිරිමි සතුන් ඒ මතට ශුක්‍රාණු නිදහස් කිරීමත් සිදුකරයි. එමගින් බිත්තර බාහිරයේ දී සංසේචනය සිදුවෙයි.
ඉන්දුනීසියාවේ සුලවෙසි දූපතේ සිටින මේ සත්ත්ව විශේෂයේ අමුතු හැසිරීම ගැන පර්යේෂණ කලේ කවුද ?
කැලිෆෝර්නියා විශ්වවිද්‍යාලයේ ආචාර්ය ජිම් මැක්ගයිරි